Tennessee
Tennessee on osavaltio Yhdysvaltain itäosissa. Se luetaan etelävaltioihin. Osavaltion pinta-ala on 109 412 km² ja väkiluku vuonna 2014 oli 6 549 352 Tennesseen pääkaupunki on Nashville ja suurin kaupunki Memphis.
Tennessee State Capitol
Tennessee State Capitol on Yhdysvaltain Tennesseen osavaltion lainsäädäntörakennus Nashvillessä. Rakennuksessa toimii Tennesseen osavaltioparlamentti ja siellä sijaitsee myös kuvernöörin toimisto. Se on rakennettu vuosien 1845–1859 välisenä aikana. Rakennuksen suunnittelusta on vastannut arkkitehti William Strickland. Rakennus on listattu Yhdysvaltain historiallisten kohteiden kansallisrekisterissä (National Register of Historic Places, NRHP). Se lisättiin rekisteriin vuonna 1970.